**DS N°4: Skabt med blik for det ekstraordinære**

**DS Automobiles udvider sit modelprogram med N°4, en ny kompakt hatchback i premiumsegmentet, som repræsenterer brandets vision for fremtidens mobilitet: avanceret teknologi, et bredt udvalg af elektrificerede drivlinjer og distinkt fransk design. Modellen tilbydes med tre elektrificerede drivlinjer og kombinerer luksuriøst interiør, digital innovation og en køreoplevelse, der kombinerer komfort og præcision på højt niveau.**

**Design med karakter og teknologisk signatur**

N°4 fanger opmærksomheden med sin markante front, hvor en bred sort grill og en ny lyssignatur inspireret af DS E-TENSE PERFORMANCE-konceptet dominerer. Med sine proportioner – 4,40 meter i længden, 1,87 meter i bredden og 1,47 meter i højden – forener N°4 dynamik og elegance i et kompakt format. En fladere motorhjelm, skulpturelle linjer og en flydende taglinje giver bilen et sporty og aerodynamisk udtryk, der fuldendes af laserindgraverede LED-baglygter og store 19- eller 20-tommer hjul.

*"N°4 er essensen af DS Automobiles: karakter, elegance og ambitionen om at lede vejen mod automotive excellence,"* udtaler Xavier Peugeot, CEO, DS Automobiles.

**DS N°4 fås med tre elektrificerede drivlinjer**

N°4 skiller sig ud som den eneste model i sit segment, der tilbyder tre elektrificerede drivlinjer. Det giver kunderne valgmulighed mellem forskellige teknologier afhængigt af behov og kørselsmønster:

* **E-TENSE (100 % el):** 213 hk, 343 Nm og op til 450 km rækkevidde (WLTP). Batteriet har en netto kapacitet på 58,3 kWh og anvender en nikkelberiget kemisk sammensætning, som optimerer energieffektiviteten uden at gå på kompromis med den kompakte opbygning. Opladning fra 20 til 80 procent tager omkring 30 minutter med en 120 kW DC-lader, og bilen understøtter desuden AC-opladning med op til 11 kW.
* **PLUG-IN HYBRID:** 225 hk med ny eDCT7 gearkasse. Op til 81 km elektrisk rækkevidde. 0-100 km/t på 7,1 sek.
* **HYBRID:** 145 hk mild hybrid med regenerativ opladning via 1,2 liters benzinmotor og integreret elmotor. Op til 50 % el-kørsel i bykørsel.

**Digital og sanselig komfort**

Kabinen er bygget op omkring DS' filosofi om at forene teknologi og gedigent håndværk. Med en akselafstand på 2,67 meter og en bredde på 1,87 meter (uden spejle) tilbyder N°4 god plads til både forsæde- og bagsædepassagerer. Der er rigeligt med albue- og benplads, og den rummelige loftshøjde giver en luftig kabinefornemmelse. Forsæderne med mulighed for varme, ventilation og massage i læderversionerne er opbygget i højdensitetsskum, der former sig efter kroppen og giver både støtte og komfort. De diskrete DS AIR luftdyser og stemningsbelysningen bidrager til en afslappet og indbydende atmosfære i kabinen. Resultatet er en kabine, der kombinerer DS’ sans for detaljer med teknologier, der mærkes i hver bevægelse:

* DS EXTENDED HEAD UP DISPLAY (21") og 10,25" digital instrumentering
* DS IRIS SYSTEM med stemmestyring baseret på ChatGPT
* Luksuriøse materialer som Nappa-læder, Alcantara og Canvas
* Akustiske ruder og 14-højtalers FOCAL Electra®-lydsystem

**Teknologi og sikkerhed i topklasse**  
Ergonomien er gennemtænkt med en ny brugerflade og betjening samlet i ét overskueligt interface. N°4 er født digital og udstyret med en række intelligente løsninger, der støtter både fører og hverdagens mobilitet:

* DS DRIVE ASSIST 2.0: Semi-autonom kørsel med automatisk overhaling og hastighedstilpasning
* DS MATRIX LED VISION: Automatisk fjernlys og tilpasning efter vejr og omgivelser
* DS DRIVER ATTENTION MONITORING: Trætheds- og opmærksomhedsovervågning via infrarødt kamera
* EV Routing og e-Routes: Intelligent planlægning af ladestop
* MyDS-app: Fjernbetjening af klimaanlæg, batteristatus og opladning
* Batteriforvarmning: Optimerer ladetiden i koldt vejr ved at forvarme batteriet før ankomst til ladestander. Kan aktiveres via MyDS-appen, automatisk i forbindelse med EV Routing, eller manuelt fra bilens touchskærm.
* V2L (Vehicle to Load): Mulighed for at levere strøm til eksterne enheder

**To veludstyrede versioner: PALLAS og ÉTOILE**

* **PALLAS**: Fokus på elegance og komfort med diamantmønstret tekstil i mørk tungsten-grå, sort Canvas og Belem Bronze-detaljer. Standardudstyret inkluderer blandt andet to-zonet klimaanlæg, LED-forlygter og fuld-LED baglygter, opvarmede og elektrisk foldbare sidespejle, samt sikkerhedspakke med fartpilot, adaptiv hastighedsbegrænser og automatisk nødbremse med kamera og radar. Dertil kommer parkeringssensorer for og bag, bakkamera, laminerede sideruder foran for øget komfort samt trådløs Mirror Screen via Wi-Fi. Mulighed for opvarmede sæder, el-bagklap og nøglefri adgang.
* **ÉTOILE**: Teknologi og dynamik i fokus med Alcantara®, DS MATRIX LED VISION, DS DRIVE ASSIST 2.0 og FOCAL Electra® som standard. Standardudstyret inkluderer infotainmentsystemet DS IRIS SYSTEM, fuld-LED baglygter med dynamiske blinklys, Rear Traffic Detection Pack (RCTA + LCA), elektrisk justerbare forsæder, tonede og laminerede ruder bag, aluminiumslister ved dørtrin og pedaler, DS DRIVE ASSIST og trådløs oplader til smartphone. Udstyrsniveauet kan udvides med massagefunktion, soltag og 360° kamera.

Derudover kan begge versioner tilpasses med fire ekstraudstyrsmuligheder: aftageligt træk (uden brug af værktøj), elektrisk soltag, elektrisk bagklap med håndfri adgang samt tag i farven Perla Nera Black. Begge udstyrsvarianter fås i fem farver: Pearl White, Crystal Pearl, Perla Nera Black, Night Flight samt den særlige Cashmere-lakering, der er eksklusiv for N°4.

Lancering på det danske marked er endnu ukendt.